
Létfontosságú rendszerek védelmének kihívásai és jelene Magyarországon

Pályamunkám témájául az előtérbe kerülő iparbiztonsági témakörből választottam. Tudományos értekezésem az iparbiztonság egyik kiemelt partíciója a kritikusinfrastruktúra védelem köré fonódik. Választásom azért esett erre a témára, mert tanulmányaim során kiemelkedően foglalkoztam ezzel az ággal és érdekesnek találom a mindennapokhoz hozzátartozó rendszerek védelmét, esetleges kiesésükből keletkező sérüléseket, problémákat.
Munkám során bemutatom a kritikusinfrastruktúra védelméhez kapcsolódó hazai jogi hátteret, kitérek a főbb európai normákra, jogalkotási produktumokra. Tisztázom a témához kapcsolódó sarkalatos alapelveket és alapfogalmakat, különösképpen kitérek az interdependencia fogalomkörére és a dominóelvre, a szektorok sérülékenységi kapcsolatára. Taglalom a létfontosságú rendszerek védelméhez kapcsolódó irányadó elveket, célkitűzéseket. Bemutatom a BM OKF felelősségét és feladatait a dolgozat témájához kapcsolódóan.
Pályamunkám második nagy blokkjában bemutatom a kritikusinfrastruktúra védelem főágazatait: energia, közlekedés, agrár, egészségügy, pénzügy, ipar, infokommunikációs szektor, víz, jogrend és kormányzat, közbiztonság és védelmi közös szektorok. A főszektorok mellett prezentálom a kapcsolódó alágazatokat. A jelen felfogás és szabályzás szerint negyvenkét partíciót különítünk el a főágazatokból, amiket részletesen leírok pályamunkámban. Prezentálom az ágazatokhoz rendelt közületi és gazdálkodó szervezeteket. Bemutatom a Létfontosságú Rendszerek és Létesítmények Informatikai Biztonsági Eseménykezelő Központját. A szektorok mellé rendelve leírom a jellegzetes sérüléseket az adott ágazatra levetítve. Bemutatom a jelen kor kihívásait Magyarország veszélyeztetettségének tekintetében. A szektorok sérülési és kapcsolati hatásait példákkal fogom életszerűvé tenni. Kitérek az elmúlt idők főbb témához kapcsolódó eseményeire és részletesen taglalom a 2013. március idusán bekövetkezett hó helyzetet és a kialakult infrastrukturális sérüléseket, kieséseket és azok kezelését.



